Aalborg Stiftstidende, 1828-02-07
Blandinger. Januar-Heftet af Læsefrugterne har et Brev fra Kjøbenhavn, som blandt Andet indeholder følgende om Madame Catalani, "Jeg havde ikke tiltroet disse Nordboere saamegen Enthusiasme for Konsten. Jøder og Christne, Grundtvigianere og Clausenianere, Grækervenner og Tyrkeforsvarere, Snedkere og Stolemagere, Viinhandlere og Øltappere. - - med eet Ord, Mennesker af de forskjelligste Jnteresser have nu kun een, og den gjælder hende, Hvor to Fiender mødes, trykke de ømt hinandens Haand, og en Taare blinker i deres Øie, idet de sukke: Catalani. Al Handel og Vandel truer at gaae i Staae; paa Børsen tales ikke om Coursen mere, men om hende. Præster og Degne komme ind fra Landet i Hobetal, skjønne Aander komme hid fra Jylland og Fyen; den høje Adel fra Anholt og Thunøe er allerede underveis - Alle ville høre den Eneste, En Modehandlerinde fra Bornholm er hidkommen, for at bringe Snittet af hendes Klæder til dette fjerne Eiland, og den berømte Parykmager Klode fra Aalborg ligger paa en Jagt lige uden for Hotel royal, for herfra at mærke sig hendes Frisur, saasnart hendes Hoved kommer indenfor hans Synskreds. Bagerne begynde at komme Rosiner i deres Suurbrød, og en Pige, der forleden var sendt til Kræmmeren efter et Par Børnestrømper, kom hjem med halv anden Alen Hampelærred. Jngen taler mere om Roat's Død; Jomfru Fousecas Debut er glemt; Lindbergs Angreb paa Dr. Johannsen er allerede gammelt. Hos Pedrin og hos Spendrup, hos Waage Petersen og hos Sylte-Peer, hos Fou sanne og hos Æbleskivemadammen i Pilestræde have Gjæsternes Samtaler kun een Gienstand, Catalani's Sang. Man taler allerede om, at der skal reises hende et Monument paa Vandkonsten, hvor nu Gadeposten staaer. Hos Damerne Ranke og Dumont, Glassing og Hutzelsieder spørges allerede flittigt efter Pynt a la Catalani. Nogle formuende Konstveninder af den mosaiske Troesbekjendelse skulle være komne overeens om, at sende hende Sirts til en Kjole, ledsaget af et meget smigrende Digt, som den unge Hr. Raphael, En af dette Folks skjønneste Aander, har under Arbeide. Af Digte til hendes Ære ere endnu ingen trykte, men Rygtet siger, at henved totusinde skulle ligge færdige til Pressen. Et andet Rygte fortæller, at hun skal engageres stedetfor En af vore Theatersangerinder, som pludseligt har undfanget det Forsæt, at slaae sig fra VerI Kjøbenhavns flyvende Post ydes Hr. Dr. Otto, paa alle nysgierrige Lediagjængeres Vegne, Tak for den Tjeneste, han har viist dem, ved i sidste Hefte, af sit Tidsskrift for Phrænologien at give dem en ud forlig Fortegnelse paa alle Mad. Catalanis Tilbøieligheder, Følelser og Forstandsevner, (see Aalborg Avis No. 6 d. A.) fremsat af en engelsk Aandsphilosoph (synonym med Phrænolog), som har været saa lykkelig at beføle den store Sangerindes Hjerneskal, og derved aabnet en uhyre Gjenvei for Enhver, som ønsker at lære hende at kjende. Man kan heraf til Punkt og Prikke gjøre sig en Forestilling, hvorledes et Besøg hos Mad. Catalani vilde løbe af. Man vil saaledes finde nogle af hendes Klæder liggende paa en Stoel og Noder kastede paa Gulvet, da hendes Sands for Orden (29) kun er middelmaadig. Derimod vil hendes Uhr gaae særdeles accurat, eftersom hendes Tid sands (31) er stor. Hun vil formodentlig være klædt en lysegrøn Morgenkjole og en himmelblaae Spenser, det saakaldte Fandens Liberie), thi hendes Farvesands 126) er kun middelmaadig. Hendes Søn vil man neppe faae at see, eftersom hendes Børnekjerlighed (2, ogsaa kun er middelmaadig; men da hendes Hengivenhed (4) derimod er meget stor, saa vil formodentlig Secretairen eller Kammerjomfruen være tilstede, og hun vil tale meget om sin fraværende Mand. Finder hun ikke Behag i Besøgeren, saa vil hun dog ikke gjøre Nar af ham, thi hendes Vittighed (19) er kun middelmaadig, og i ethvert Tilfælde er Risikoen ringe, eftersom hendes Ødelæggelsesdrift (6) ogsaa kun er middelmaadig. En Tyv, som vilde bestiæle hende, kunde bygge paa, at hendes Selvforsvarsdrift (5) kun er middelmaadig. Havde han Behændighed nok til at faae en Rulle Louisdors ombyttet med Kobberpenge, vilde hun ikke lettelig mærke det, da Tyngdesandsen (25, aldeles mangler hende. Kun maatte Tyven sørge forat Rullen var af samme Størrelse, da hendes Form sands (23) og hendes Talsands (28) begge ere store Kom hun efter Bedrageriet, vilde hun, formedelst sin store Erhvervelyst, (8), gjøre Alt for at faae Tyven opdaget, og paa Grund af sin meget store Retsfølelse (16) indtil det Yderste paastaae, at han burde hænges. Madam Catalani opfordres i Kjøbenhavnsposten til indkommet. des næste Concert.